tartuNLP/wikipedia-smugri-20251201 huggingface dataset:
Jarmo Tuomisto

Jarmo Juhani Tuomisto (s. 9. kesäkuuta 1952 Kaarina) on suomalainen oikeustieteilijä ja Turun yliopiston siviilioikeuden emeritusprofessori.
Ura.
Tuomisto valmistui Turun yliopistosta oikeustieteen kandidaatiksi vuonna 1973, oikeustieteen lisensiaatiksi vuonna 1976 ja oikeustieteen tohtoriksi vuonna 1988. Hän sai varatuomarin arvon vuonna 1977.
Tuomisto on työskennellyt Turun yliopistossa siviilioikeuden assistenttina 1976–1988, yksityisoikeuden yliassistenttina 1989–1997, siviilioikeuden virkaa tekevänä professorina 1982, 1989 ja 1994–1996 sekä siviilioikeuden professorina 1998–2016. Vuonna 2006 hänet otettiin Suomalaisen Tiedeakatemian jäseneksi.
Tuomisto on tutkinut esineoikeutta ja insolvenssioikeutta. Tuomiston yhdessä Janne Kaiston kanssa kirjoittama artikkeli "Vakuuden peräyttämisestä erityisesti factoringin näkökulmasta" palkittiin yhtenä parhaista vuonna 2018 Defensor Legis -aikakauskirjassa julkaistuista oikeustieteellisistä kirjoituksista.
Kita (kirjankustantamo)

Kita on suomalainen marginaalikirjallisuuden kustantaja, joka on perustettu vuonna 2020. Se oli osa Osuuskunta Kirjasinta vielä vuonna 2022.
Historia.
Kita perustettiin kesällä 2020 Kirjan talo - Bokens hus ry:n tuella. Koleran ja Savukeitaan lopetettua Kirjan talon toimijoilla oli herännyt ajatus perustaa Turkuun uusi kustantamo. Kitan ensimmäiseksi luovaksi päälliköksi valittiin Sara Koiranen, kustannuspäälliköksi Suvi Hirvonen ja markkinointipäälliköksi Aino Aaltonen. Ensimmäiset kolme kokoelmakirjaa Kita julkaisi vielä samana vuonna. Se päätti heti keskittyä runouteen ja muuhun marginaaliin jäävään kirjallisuuteen; kustantamon oman kuvauksen mukaan ”palaviin asioihin ja purevaan sanaan”. Linjaus tarkoitti myös sitä, että Kitassa pyrittiin etsimään käsikirjoituksia, jotka muuten olisi julkaistu omakustanteisesti tai jätetty pöytälaatikkoon. Kitan sisällä taloudelliset realiteetit tiedostettiin, eikä sen tulevaisuus ollut taattu. Sen tavoite oli pitkällä aikavälillä toimia eräänlaisena kasvattajana kirjallisuuden kentällä.
Kita eriytyi omaksi yhdistyksekseen vuonna 2024, jos kohta sen toiminnan pyörittäminen oli vielä Kirjan talon vastuulla. Pian tämän jälkeen Kita julkaisi ensimmäisen proosateoksensa, Teija Veijolan "Neulakapinan". Kirjallisuuslehti "Lumoojassa" kerrottiin saman kesän alussa, että Juuso Kilpeläinen ”yritti nostaa kustantamo Kitaa turkulaisten huulille”, ja Enni Rajamäki oli Kitan kustannuspäällikkö vielä ainakin sitä seuraavana syksynä. Helmikuuhun 2025 mennessä Kilpeläisestä oli tehty Kitan väliaikainen kustannuspäällikkö.
Edellä mainitut, talouteen liittyvät uhkakuvat kävivät lopulta toteen, ja kesällä 2025 Kita tunnusti, että loppu oli lähellä. Päävastuu kustantamon hengissä pitämisestä lankesi Kilpeläisen harteille, joka oli jo tässä vaiheessa sen kustannuspäällikkö. Hän avasi tien taloudellisen kannatuspohjan laajentamiselle vastikepohjaisella joukkorahoituskampanjalla.
Petšenihy

Petšenihy () on taajama Ukrainan Harkovan alueen Tšuhujivin piirissä. Taajama sijaitsee Donetsjoen oikealla rannalla, linnuntietä runsas 52 kilometriä aluekeskus Harkovan keskustasta itäkoilliseen. Petšenihyin itäpuolella on Donetsiin rakennettu pato vesivoimaloineen. Padon ylitse johtaa paikallistie ja padon pohjoispuolelle on muodostunut Petšenihyn tekojärvi.
Tammikuun keskilämpötila on −7,4 ja heinäkuun +20,3 celsiusastetta. Keskimääräinen vuosisademäärä on 550 millimetriä.
Ennen Venäjän hyökkäyssotaa (2022–) väkiluvuksi arvioitiin 4 957 (1.1.2022). Vuoden 2001 väestönlaskennassa taajamassa oli   asukasta, joista enemmistö oli ukrainalaisia. Vuonna 1989 taajamaan kirjattiin 6 446 asukasta.
Historia.
Kirjallisissa lähteissä paikkakunta on tunnettu vuodesta 1646. Paikkakunta linnoitettiin 1600-luvun puolivälissä ja siitä tuli Izjumin rykmentin kotipaikkakunta. Venäjän keisarikunnassa se oli Harkovan kuvernementin Vovtšanskin kihlakunnan alaisuudessa ollut kylä.
Kaupunkityyppisen taajaman asema sillä oli vuosina 1957-2024. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista. 
Heinäkuun 2020 aluehallinnollisen uudistuksen seurauksena ja jo sitä ennen Petšenihy on ollut osa Tšuhujivin piiriä.
Pentangle

Pentangle on vuonna 1967 Lontoossa perustettu brittiläinen folkyhtye. Yhtyeen alkuperäisen kokoonpanon muodostivat Jacqui McShee (laulu), Bert Jansch (kitara), John Renbourn (kitara), Danny Thompson (kontrabasso) ja Terry Cox (rummut).
Yhtye on käyttänyt sähköisiä soittimia vain harvoin. Sen musiikissa on vaikutteita kansanmusiikista ja jazzista, ja bassosoolot ja kappaleiden pitkät liveversiot vaikuttivat myös progressiivisen rockin syntyyn.
Mia Sahlberg

Johanna Maria (Mia) Sahlberg (28. helmikuuta 1849 Yläne – 28. huhtikuuta 1931 Helsinki) oli suomalainen tyttökoulun perustaja ja johtaja Helsingissä ja sairaalan johtaja Venäjällä.
Henkilöhistoria.
Sahlbergin vanhemmat olivat yliopiston luonnonhistorian museon inspehtori Reinhold Ferdinand Sahlberg ja Christina Sofia Brusin. Hyönteistutkija Johan Reinhold Sahlberg oli hänen veljensä. Sahlberg kävi Heurlinin koulua Turussa 1859–1867 ja Svenska fortbildningsläroverketin 1868–1870. Matematiikan tutkinnon hän suoritti professori Lorenz Lindelöfille 1869 ja auskultoi Svenska normallyceumissa.
Sahlberg perusti Helsinkiin 1870 Emilia Backmanssonin kanssa tyttöjen yksityiskoulun, Sahlbergska skolanin. Hän oli koulun johtaja ja matematiikan ja uskonnon opettaja 1870–1889. Evankelisen sairashuoneen johtaja kreivi Pashkovin Vetoshkinon kartanossa Nižni Novgorodissa Keski-Venäjällä Sahlberg oli vuodesta 1889 vuoteen 1920, jolloin hänelle myönnettiin valtion eläke.
Aure (täsmennyssivu)

Aure voi tarkoittaa seuraavia:
Kjaerbye

Markus ”Kjaerbye” Kjærbye (s. 27. huhtikuuta 1998) on tanskalainen "Counter-Strike 2" -ammattilainen. Hän on edustanut kesäkuusta 2024 JiJieHao-joukkuetta, josta hänet penkitettiin elokuussa.
Kjærbye on edustanut urallaan muun muassa Copenhagen Wolvesia, Astralista, Northia ja FaZe Clania. Uransa merkittävimmän voiton hän on saanut Astraliksen joukkueessa ELEAGUE Major 2017 -turnauksesta. Kjærbye valittiin turnauksen parhaaksi pelaajaksi keskimäärin 0,76 tapolla kierroksella, kuoltuaan keskimäärin 0,63 kertaa kierroksella ja saatuaan koko turnauksessa keskiarvon 1,21. Hän sai finaalissa Virtus.prota vastaan 73 tappoa ja kuoli 54 kertaa, mistä seurannut 1,38 keskiarvo oli selvästi finaalin korkein.
Kjærbye kertoi lopettavansa uransa kesäkuussa 2021. Hän palasi takaisin noin vuoden kuluttua kesäkuussa 2022.
Flamie

Jegor Sergejevitš ”flamie” Vasiljev (; s. 5. huhtikuuta 1997) on venäläinen "Counter-Strike 2" -ammattilainen. Hän ei edusta tällä hetkellä mitään joukkuetta.
Flamie on pelannut urallaan erityisesti Natus Vinceren joukkueessa. Lisäksi hän on pelannut lyhyempiä aikoja muun muassa HellRaisersissa, 1WIN:ssä ja Boston crabissa. NaVin kanssa flamie voitti merkittävimpänä Intel Grand Slam Season 3 -turnauksen, josta se ansaitsi miljoona dollaria palkintorahaa.
Luettelo Slovakian puolueista

Tämä artikkeli on luettelo Slovakian nykyisistä puolueista. 
Nykyiset parlamenttipuolueet.
Tilanne lokakuun 2023 parlamenttivaalien sekä vuoden 2019 europarlamenttivaalien jälkeen.
International Commerce Centre

International Commerce Centre on Hongkongissa sijaitseva, alueen korkein pilvenpiirtäjä. Torni on 484 metriä korkea, ja siinä on 118 kerrosta. Valmistuessaan rakennus oli maailman viidenneksi korkein. Tornin rakentaminen aloitettiin 2002, ja se valmistui 2010.
Rishton

Rishton (kyrill. Риштон, ) on kaupunki Ferganan alueella Uzbekistanissa. Se sijaitsee Soʻxjoen rannalla 52 kilometriä Ferganasta länteen. Kaupungissa oli 34 800 asukasta vuonna 2016.
Rishton on muinaisista ajoista lähtien ollut tunnettu siellä valmistetusta keramiikasta, jota vietiin Kiinaan, Intiaan ja Venäjälle. 1700-luvulla se oli tärkeä linnoitus ja kauppapaikka. Rishtonista tuli kaupunki vuonna 1977.
Kaupungin kautta kulkee Ferganan ja Kokandin välinen maantie. Lähin rautatieasema on 12 kilometrin päässä sijaitseva Furqat.
Rishton on maataloualueen keskus, jossa toimii muun muassa tekstiilitehdas. Keramiikkatehdas ja yli 3 000 käsityöläistä valmistavat lautasia, kulhoja, kannuja ja taide-esineitä.
Jähi

Jähi () on Haminassa Kymenlaaksossa, Kaakkois-Suomessa Suomessa ja Tienhaarassa Viipurin piirissä, Leningradin alueella Venäjällä sijaitseva saari Suomenlahden itäosassa, noin 16 kilometriä etelään mantereelta Virolahden Siikasaaren niemestä. Suomen ja Venäjän raja kulkee saaren kaakkoisosan kautta. Jähi kuuluu Suomen puoleiselta osaltaan Itäisen Suomenlahden kansallispuistoon.
Héraultinkivisimppu

Héraultinkivisimppu ("Cottus rondeleti") on simppuihin kuuluva kalalaji. Lajia tavataan uhanalaisena Ranskassa.
Koko ja ulkonäkö.
Héraultinkivisimppu voi kasvaa noin 6–8 cm pitkäksi. Se eroaa lähisukulaisistaan muista kivisimpuista lähinnä eväruotojen määrän perusteella. Kaksi selkäevää ovat osin yhdistyneet ja ensimmäisen selkäevän tyvi on tumma. Héraultinkivisimpun ihossa ei ole piikkejä.
Levinneisyys ja elintavat.
Héraultinkivisimppua tavataan kolmesta Héraultjoesta erkanevasta haarasta, joista kukin on vain joitakin satoja metrejä pitkä. Kala elää kirkkaiden ja nopeasti virtaavien vesien kivikkopohjilla. Se luokitellaan silmälläpidettäväksi, koska kantaa uhkaa vedenotto ja kuivuus.
James Smith McDonnell

James Smith ”Mac” McDonnell (9. huhtikuuta 1899 Denver, Colorado – 22. elokuuta 1980 St. Louis, Missouri) oli yhdysvaltalainen lentäjä, insinööri, liikemies ja ilmailun pioneeri. Hän on McDonnell Aircraft Corporationin (myöhemmin McDonnell Douglas, yhdistymisen kautta nykyään Boeing) perustaja.
Ura.
McDonnell aloitti uransa ilmailun parissa liittymällä Yhdysvaltain maavoimien ilmavoimiin, josta hän pääsi reserviin vuonna 1924. Sen jälkeen hän työskenteli useissa lentokoneyrityksissä ja perusti myös oman yrityksensä. Hän suunnitteli pienen ryhmän kanssa Guggenheim Safe Airplane -kilpailuun lentokoneen nimeltä Doodlebug vuonna 1929. Se ei kuitenkaan menestynyt kilpailussa. McDonnell ei juuri menestynyt koneen markkinoinnissa muihin käyttötarkoituksiin, ja pian iski suuri lama. McDonnell yritti päästä insinööriksi ja koelentäjäksi Great Lakes Aircraftille, mutta liittyi myöhemmin Glenn L. Martin Companyyn, jossa hän pääsi lopulta maalta toimivien lentokoneiden pääprojekti-insinööriksi asti.
McDonnell irtisanoutui Martinilta vuonna 1938 ja perusti McDonnell Aircraft Corporationin vuonna 1939. Alun vaikeuksista huolimatta yrityksestä kasvoi toisen maailmansodan aikana tärkeä Yhdysvaltain hävittäjälentokoneiden valmistaja. 1950- ja 1960-luvuilla yhtiö laajeni suunnittelemaan myös ohjuksia ja avaruusaluksia. McDonnell Aircraft valmisti Yhdysvaltojen Mercury ja Gemini -kapselit.
Vuonna 1967 McDonnell Aircraft Corporation osti Douglas Aircraft Companyn ja yhdistyi sen kanssa, jolloin syntyi McDonnell Douglas, jonka johtajaksi James Smith McDonnell siirtyi. McDonnell Douglasin johdossa jatkoi hänen veljenpoika Sanford N. McDonnell vuonna 1980.
McDonnell toimi aktiivisesti Yhdistyneiden kansakuntien Yhdysvaltojen yhdistyksessä ja oli sen puheenjohtaja vuosina 1975–1977.
Quva

Quva (kyrill. Қува, ) on kaupunki ja Quvan piirin keskus Ferganan alueella Uzbekistanissa. Se sijaitsee 30 kilometriä Ferganasta koilliseen. Kaupungissa oli 46 400 asukasta vuonna 2016.
Quva (Qubod, Qubo) mainitaan 100-luvun kiinalaisissa lähteissä. Se oli keskiajalla yksi Ferganan laakson suurimmista kaupungeista sekä tärkeä käsityöläiskeskus, jossa lyötiin omaa rahaa. Arkeologisissa kaivauksissa on löydetty muun muassa buddhalaisen temppelin, kaupunginmuurin ja asuintalojen rauniot.
Nykyinen kaupunki on perustettu vuonna 1974. Se on maatalousalueen keskus, jossa on puuvilla-, rakennustarvike- ja elintarviketeollisuutta. Lähellä sijaitsee Quvan rautatieasema.
Jussi P. Laine

Jussi P. Laine (s. 1981) on suomalainen ihmismaantieteilijä ja yhteiskuntatieteen tohtori, joka toimii Itä-Suomen yliopiston monitieteisen rajatutkimuksen professorina (10/2022–).
Laine opiskeli perustutkintonsa Joensuun yliopistossa (YTM, 2006) ja sen yhdistyttyä Kuopion yliopistoon valmistui tohtoriksi Itä-Suomen yliopistosta (YTT, 2013). Hänen englanninkielinen, monografiamuotoinen väitöskirjansa (2013) käsitteli naapuruussuhteiden ja kansalaisyhteiskunnan roolia Suomen ja Venäjän välisessä raja-alueiden yhteistyössä. Tutkimus oli otsikoitu "New Civic Neighborhood. Cross-border Cooperation and Civil Society Engagement at the Finnish-Russian Border". Laine on Oulun yliopiston rajatutkimuksen dosentti (2017–).
Ennen profesuuriaan Laine on työskennellyt Itä-Suomen yliopiston tutkijana (2008–2016) ja monitieteisen rajatutkimuksen apulaisprofessorina (2016–2022).
Julien Sanchez

Julien Sanchez (s. 19. lokakuuta 1983 Argenteuil, Ranska) on ranskalainen poliitikko. Sanchez edustaa Kansallinen liittouma -puoluetta. Sanchez on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Malika Sorel

Malika Sorel (s. 7. elokuuta 1962 Marseille, Ranska) on ranskalainen poliitikko. Sorel edustaa Kansallinen liittouma -puoluetta. Sorel on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Pierre-Romain Thionnet

Pierre-Romain Thionnet (s. 19. tammikuuta 1994 Pontarlier, Ranska) on ranskalainen poliitikko. Thionnet edustaa Kansallinen liittouma -puoluetta. Thionnet on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Rody Tolassy

Rody Tolassy (s. 21. syyskuuta 1987 Pointe-à-Pitre, Ranska) on ranskalainen poliitikko. Tolassy edustaa Kansallinen liittouma -puoluetta. Tolassy on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Matthieu Valet

Matthieu Valet (s. 4. tammikuuta 1986 Lille, Ranska) on ranskalainen poliitikko. Valet edustaa Kansallinen liittouma -puoluetta. Valet on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Alexandre Varaut

Alexandre Varaut (s. 18. tammikuuta 1966 Neuilly sur Seine, Ranska) on ranskalainen poliitikko. Varaut edustaa Kansallinen liittouma -puoluetta. Varaut on toiminut Euroopan parlamentin jäsenenä vuosina 1999–2004 ja uudelleen heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Emma Fourreau

Emma Fourreau (s. 1. lokakuuta 1999 Pontault-Combault, Ranska) on ranskalainen vasemmistopoliitikko. Fourreau edustaa Alistumaton Ranska-puoluetta. Fourreau on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää.
Rima Hassan

Rima Hassan (s. 28. huhtikuuta 1992 Aleppo, Syyria) on ranskalainen vasemmistopoliitikko. Hassan edustaa Alistumaton Ranska -puoluetta. Hassan on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää.
Hassanilta ja toiselta vasemmistoryhmän europarlamentaarikolta, Lynn Boylanilta evättiin helmikuussa 2025 pääsy Israeliin. Hassan oli muun muassa edistänyt Israeliin kohdistuneita boikottikampanjoita.
Anthony Smith

Anthony Smith (s. 3. huhtikuuta 1975 Soissons, Ranska) on ranskalainen vasemmistopoliitikko. Smith edustaa Alistumaton Ranska-puoluetta. Smith on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää.
Guillaume Peltier

Guillaume Peltier (s. 27. elokuuta 1976 Pariisi, Ranska) on ranskalainen poliitikko. Peltier edustaa vaihtoehtoista oikeistoa. Peltier on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa konservatiivien ja reformistien ryhmää.
Laurence Trochu

Laurence Trochu (s. 4. heinäkuuta 1973 Nantes, Ranska) on ranskalainen poliitikko. Trochu edustaa Mouvement conservateur -puoluetta. Trochu on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa konservatiivien ja reformistien ryhmää.
Claire Fita

Claire Fita (s. 31. joulukuuta 1976 Toulouse, Ranska) on ranskalainen poliitikko. Fita edustaa sosialistista puoluetta. Fita on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Jean-Marc Germain

Jean-Marc Germain (s. 12. kesäkuuta 1966 Lyon, Ranska) on ranskalainen poliitikko. Germain edustaa sosialistista puoluetta. Germain on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Pierre Jouvet

Pierre Jouvet (s. 6. lokakuuta 1986 Valence, Ranska) on ranskalainen poliitikko. Jouvet edustaa sosialistista puoluetta. Jouvet on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
François Kalfon

François Kalfon (s. 11. kesäkuuta 1968 Sarcelles, Ranska) on ranskalainen poliitikko. Kalfon edustaa sosialistista puoluetta. Kalfon on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Murielle Laurent

Murielle Laurent (s. 21. syyskuuta 1977 Joigny, Ranska) on ranskalainen poliitikko. Laurent edustaa sosialistista puoluetta. Laurent on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Emma Rafowicz

Emma Rafowicz (s. 24. kesäkuuta 1995 Pariisi, Ranska) on ranskalainen poliitikko. Rafowicz edustaa sosialistista puoluetta. Rafowicz on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Chloé Ridel

Chloé Ridel (s. 25. marraskuuta 1991 Clamart, Ranska) on ranskalainen poliitikko. Ridel edustaa sosialistista puoluetta. Ridel on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Eric Sargiacomo

Eric Sargiacomo (s. 31. lokakuuta 1969 Louhans, Ranska) on ranskalainen poliitikko. Sargiacomo edustaa sosialistista puoluetta. Sargiacomo on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Thomas Pellerin-Carlin

Thomas Pellerin-Carlin (s. 5. marraskuuta 1989 Caen, Ranska) on ranskalainen poliitikko. Pellerin-Carlin edustaa Place publique -puoluetta. Pellerin-Carlin on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Seksuaali- ja sukupuolivähemmistöjen oikeudet Ranskassa

Seksuaali- ja sukupuolivähemmistöjen oikeudet toteutuvat Ranskassa tasolla, joka Equaldexin vuoden 2024 vertailussa sijoitti sen kahdenkymmenen tasa-arvoisimman maan joukkoon.
Historia.
Homoseksuaaliset suhteet dekriminalisoitiin Ranskan vallankumouksen yhteydessä vuonna 1791, mutta niiden sosiaalinen hyväksyntä pysyi pitkään vähäisenä. Vuosina 1954–1982 Ranskassa toimi homojen oikeuksiin keskittynyt Arcadie-järjestö. Vuonna 1999 Ranskassa tunnustettiin sekä homo- että heteroseksuaaleille mahdollisuus niin kutsuttuun Pacs-liittoon. Samaa sukupuolta olevien avioliiton tunnustava lainsäädäntö astui Ranskassa voimaan toukokuussa 2013 ja koskee myös Ranskan merentakaisia alueita. Tämä uudistus kuului François Hollanden kampanjalupauksiin. Ranskasta tuli Euroopan yhdeksäs ja maailman kolmastoista samaa sukupuolta olevien avioliitot tunnustanut valtio. Hetero- ja homoseksuaalisia suhteita koskee yhtäläinen suojaikäraja. Ranskan laki turvaa myös seksuaali- ja sukupuolivähemmistöjen syrjintäsuojan. Vuonna 2024 ranskalaisista 78 % kannatti ja 10 % vastusti samaa sukupuolta olevien parien avioliitto-oikeutta.
Vuonna 2008 Ranska käynnisti ensimmäisen kampanjan homoseksuaalisten suhteiden maailmanlaajuiseksi dekriminalisoinniksi. Ranska on painottanut ulkopolitiikassaan seksuaali- ja sukupuolivähemmistöihin kohdistuvan syrjinnän ja väkivallan vastustamista. Valtio on myös kehitysyhteistyössä tuonut esiin pyrkimyksen dekriminalisoida homosuhteet ja tukea ihmisoikeuksia puolustavia toimijoita. Ranskassa nimitettiin 16. lokakuuta 2022 HLBT+-oikeuksien lähettilääksi Jean-Marc Berthon. Asiasta ilmoitti silloinen pääministeri Élisabeth Borne homoseksuaalisuuden laillistamisen 40-vuotispäivänä. 
Nykyään.
Ranskassa seksuaalivähemmistöjen oikeuksia ajaviin järjestöihin kuuluu SOS Homophobie. Vuosina 2017–2022 Ranska tuki seksuaali- ja sukupuolivähemmistöjen oikeuksien liikkeitä 29 miljoonalla eurolla. Seksuaaliseen suuntautumiseen ja sukupuoli-identiteettiin perustuva vaino on Ranskassa tunnustettu turvapaikkakriteeri.
Ranskassa astui vuonna 2022 voimaan "eheytyshoidot" kriminalisoiva laki.
Merentakaiset alueet.
Réunionilla suhtautuminen seksuaali- ja sukupuolivähemmistöjä kohtaan on paljon positiivisempaa verrattuna muuhun lähialueeseen: Mauritiuksella ja Seychelleillä homoseksuaalisuus on kielletty lailla, minkä vuoksi Réunionia on kutsuttu homoystävälliseksi turvasatamaksi.
Ranskan Guayanassa suhtautuminen seksuaali- ja sukupuolivähemmistöjä kohtaan on muuttunut positiivisempaan suuntaan, minkä on arveltu johtuvan alueen vahvoja perhesiteitä painottavasta kulttuurista. 
Ranskan Polynesiassa on jo ennen eurooppalaisten tuloa esiintynyt māhū-identiteetti. Sitä edustavat sellaiset henkilöt, jotka eivät koe olevansa miehiä tai naisia. Polynesialaisen perimätiedon mukaan Ranskan Polynesiaan kuuluvalta Raiatealta saapui Havaijille neljä māhūa, jotka alkoivat parantamaan sairaita. Termillä "rae rae" sen sijaan viitataan transsukupuoliseen henkilöön, joka korjaa sukupuolensa modernin lääketieteen avulla. Myös Wallis ja Futunalla tunnetaan māhūa vastaava termi: fakafafine.
Olof Tempelman

Olof Tempelman (1745–1816) oli ruotsalainen arkkitehti, jonka suunnittelemat rakennukset edustivat uusklassismia. Hän oli yli-intendentinviraston konduktööri. Tempelman toimi vuodesta 1779 lähtien Ruotsin kuninkaallisen taideakatemian professorina. Italiaan ja Ranskaan vuosina 1780–1781 suuntautuneen matkansa jälkeen hän edisti monin tavoin uusklassisen tyylin leviämistä Ruotsissa ja Suomessa. Tempelmanin suunnittelemissa kirkoissa näkyy kenties parhaiten hänen koruton uusklassinen muotoihanteensa.
Olof Tempelmanin suunnittelemia rakennuksia ovat
Causses

Causses on joukko rotkojen erottamia kalkkikiviylänköjä Ranskan keskiylängön alueella. Niiden korkeus on 900–1200 metriä ja ne sijaitsevat Aveyronin ja Lozèren départementien alueella. Ylängöt ovat noin 100 km pitkiä ja 50 km leveitä. Jääkausi ja vesi ovat kovertaneet niihin luolia ja muita erikoisia muodostumia. Causses du Larzacin länsiosan luolia käytetään Roquefort-juuston kypsytykseen.
Kylät ja suuret maatalot Caussesin jyrkkillä terasseilla ovat suurten luostareiden 1000-luvulla perustamia. Laiduntaminen on muokannut maisemaa yli tuhannen vuoden ajan. Aluella sijaitseva Mont Lozère on yksi viimeisistä paikoista, jossa asukkaat muuttavat vielä perinteisellä tavalla kesälaitumille.
Alue on yhdessä Cévennesin kanssa Unescon maailmanperintökohde vuodesta 2011.
Grégory Allione

Grégory Allione (s. 25. heinäkuuta 1971 Toulon, Ranska) on ranskalainen poliitikko. Allione edustaa Renessanssi-puoluetta. Allione on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Uudistuva Eurooppa -ryhmää.
Valérie Devaux

Valérie Devaux (s. 19. kesäkuuta 1964 Amiens, Ranska) on ranskalainen poliitikko. Devaux edustaa Demokraattien ja riippumattomien unionina. Devaux on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Uudistuva Eurooppa -ryhmää.
Mélissa Camara

Mélissa Camara (s. 27. marraskuuta 1991 Mont-Saint-Aignan, Ranska) on ranskalainen poliitikko. Camara edustaa Europe Écologie – Les Verts-puoluetta. Camara on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Majdouline Sbai

Majdouline Sbai (s. 10. syyskuuta 1977 Ranska) on ranskalainen poliitikko. Sbai edustaa Europe Écologie – Les Verts-puoluetta. Sbai on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Inkeri Aalto

Edla Inkeri Aalto (o.s. Tuunanen, 3. huhtikuuta 1923 Muhos – 1. marraskuuta 2017) oli suomalainen näyttelijä, joka teki Oulun kaupunginteatterissa 1950-luvulta 1980-luvulle ulottuneen uran. 1940-luvun lopulla hän näytteli Lappeenrannan Työväen Näyttämöllä ja 1950-luvun alkupuolella Savonlinnan ja Rauman teattereissa.
Vuonna 1967 Inkeri Aalto oli Oulussa mukana Maksim Gorkin näytelmässä "Auringon lapset" ja Anu Kaipaisen näytelmässä "Ruusubaletti". Vuonna 1968 Aalto teki nimiosan Veli Tuomas-Kettusen ohjauksessa Maiju Lassilan näytelmästä "Mimmi Paavaliina". Vuonna 1973 hän näytteli äitiä Lorcan "Ikäneito Rositassa" Paavo Liskin ohjaamana. Kolkon virkanaisen roolia Aalto näytteli syksyllä 1977 Pentti Pesän ohjauksessa Frank Marcusin näytelmästä "Sisar Georgen kuolema". Keväällä 1978 Aalto nähtiin Maria Jotunin teksteistä kootussa esityksessä "Naisen kuvia", jonka ohjasi Ari Kallio. Vuonna 1981 hän oli Babetten roolissa Max Frischin näytelmässä "Tuhopolttajat".
Oulun teatterin 50-vuotisjuhlan yhteydessä 1982 Inkeri Aalto sai näyttämötaiteen kultaisen ansiomerkin.
Teatteriroolien lisäksi Aalto teki sivuosia muutamissa elokuvissa, 1950-luvulla nimellä Inkeri Tuunanen.
Inkeri Aallon puoliso oli toimittaja Antti Aalto (1921–1981).
Lähteet.
Kuva Inkeri Aallon muistolaatasta Hietaniemen hautausmaalla
Savolainen (lehti)

Savolainen on 1907–1917 Savonlinnassa ilmestynyt sanomalehti, joka perustettiin vanhasuomalaisen aatteen edustajan Suomalaisen puolueen kannattajaksi. Lehti ilmestyi kolme kertaa viikossa, ja sitä julkaisi Sanomalehti ja kirjapaino oy Savolainen. Näytenumerot ilmestyivät 31.7. ja 20.9.1907, ja sen jälkeen lehti ilmestyi säännöllisesti 1. marraskuuta 1907 – 16. lokakuuta 1917. Viimeisessä numerossa lehti jättää hyvästit lukijoille ja kertoo, että sen seuraajana alkaa ilmestyä "Itä-Savo" Kansanpuolueen äänenkannattajana.
Huhanantti

Huhanantti on suomalainen sukunimi muun muassa seuraavilla henkilöillä:
Portonlahti

Portonlahti on merenlahti Välimeressä, Korsikan länsirannikolla. Rannikko on tunnettu punaisista noin 900 metriä korkeista kallioistaan, calanque-jyrkänteistä, hiekkarannoistaan ja niemistä. Jyrkät kalliot sisältävät monia luolia, ja niitä reunustavat lähes saavuttamattomat luodot ja lahdet. Lahti on harvinaisten kalasääskien, muuttohaukkojen ja partakorppikotkien elinympäristö. Alueella on kyliä, joihin pääsee vain kävellen tai veneellä.
Vuonna 1983 lahti nimettiin Unescon maailmanperintökohteeksi, joka kattaa Pianan calanquet, Girolatanlahden ja Scandolan luonnonpuiston alueen upeiden maisemien, monipuolisen lintu- ja merielämän sekä macchia-pensaikon vuoksi.
Girolatanlahti

Girolatanlahti on merenlahti Välimeressä, Korsikan länsirannikolla Portonlahden koillisosassa. Lahden rannalla on Girolatan kylä, johon pääsee vain veneellä tai kävellen kukkuloiden yli.
Muinainen romahtanut tulivuori ja jäätikön kuluttamat vuonot ovat muodostaneet alueelle poikkeuksellisen jyrkkiä kallioharjanteita.
Vuonna 1983 lahti nimettiin Unescon maailmanperintökohteeksi osana Portonlahden maisemakokonaisuutta.
Pianan calanquet

Pianan calanquet ovat erikoisen näköisiä kallioita eli calanqueja Korsikalla Pianan kunnassa.
Pianan calanquet eroavat muista calanqueista väritykseltään, jonka saa aikaan alueen magmakivistä koostuva kallioperä.
Vuonna 1983 calanquet nimettiin Unescon maailmanperintökohteeksi osana Portonlahden maisemakokonaisuutta.
Jääpallon Elitserien-kausi 2024–2025

Ruotsin jääpallon Elitserien pelattiin kaudella 2024–2025 14 joukkueella. Uusina joukkueina sarjaan tulivat edellisenä kautena Allsvenskanin voittanut Åby/Tjureda IF sekä Ljusdals BK.
Villa Lidköping BK voitti toisen perättäisen Ruotsin mestaruuden.
Loppuottelu.
Loppuottelu pelattiin Västeråsissa.
Laubressel

Laubressel on kunta Koillis-Ranskassa Auben departementissa Grand Estin alueella. Se sijaitsee noin 12 kilometriä Troyes'n kaupungista itään.
Kunnan alueella käytiin Laubresselin taistelu 3. maaliskuuta 1814. Se oli osa Napoleonin sotia. Taistelussa Napoleonin joukot yrittivät torjua hyökkääjiä, jotka olivat preussilaisten johdolla ylittäneet Reinin ja lähestyivät Pariisia. Napoleon ei onnistunut torjunnassa.
Marian taivaaseenottamisen kirkko ("Église Notre-Dame-de-l'Assomption") on peräisin 1500-luvulta. Se on rakennettu latinalaisen ristin pohjapiirrokselle. Puinen kellotapuli rakennettiin korvaamaan vanha kellotorni, jonka salama tuhosi vuonna 1885.
Harri Hautaniemi

Harri Hautaniemi (s. 2. maaliskuuta 1989 Ulvila) on suomalainen laulaja, joka valittiin vuoden 2024 tangokuninkaaksi Seinäjoen tangomarkkinoilla. 
Hautaniemi opiskeli musiikkia Porin Palmgren-konservatoriossa vuosina 2005–2009. Ammattimuusikon uransa hän aloitti vuonna 2008. Vuonna 2011 hän perusti Jackpot-orkesterin yhdessä serkkunsa Petri Hautaniemen kanssa. Vuosina 2018–2024 Hautaniemi toimi laulavana kosketinsoittajana Hurma-yhtyeessä.
Sacha Boey

Sacha Boey (s. 13. syyskuuta 2000 Montreuil, Ranska) on ranskalainen jalkapalloilija, pelipaikaltaan oikea laitapuolustaja. Hän edustaa Saksan Bundesliigassa pelaavaa Bayern Müncheniä. 
Seurajoukkueura.
Boey siirtyi Stade Rennaisin junioriakatemiaan vuonna 2014. Tätä ennen hän oli pelannut Red Star FC:n ja FC Romainvillen nuorissa.
Stade Rennaisin edustusjoukkueessa Boey teki ensiesiintymisensä 5. toukokuuta 2019 Ligue 1:n ottelussa Toulousea vastaan. Hän tuli vaihdosta kentälle Hamari Traorén tilalle ottelun 77. minuutillla. Huhtikuussa 2019 hänet kutsuttiin myös Ranskan cupin välieräotteluun Olympique Lyonia vastaan, mutta hän ei pelannut ottelussa. 
Kaudella 2019–2020 Boey pelasi viidessä pääsarjaottelussa ja yhdessä Ranskan liigacupin ottelussa. Hän pelasi myös kahdessa Eurooppa-liigan ottelussa skotlantilaista Celticiä ja italialaista SS Laziota vastaan, joissa hän antoi yhden maalisyötön. 
Boey siirtyi lainalle Dijoniin kaudeksi 2020–2021, jossa hän pelasi 24 pääsarjaottelua. Hän ehti pelata kauden aikana myös kahdessa pääsarjaottelussa myös Stade Rennaisin paidassa.
Heinäkuussa 2021 Boey siirtyi turkkilaisseura Galatasaray SK:hon 5,65 miljoonan euron siirtokorvauksella ja sopimuksella kauteen 2024–2025 asti. Debyyttinsä hän teki 5. elokuuta 2021 Eurooppa-liigan karsintaottelussa skotlantilaisseura St. Johnstonea vastaan. Ottelussa hän teki maalin 60. peliminuttilla. Koko kaudella 2021–2022 Boey pelasi Turkin Superliigassa 13 ottelua, Eurooppa-liigassa kolme ottelua ja Eurooppa-liigan karsinnoissa 3 ottelua, joissa hän teki yhden maalin.
Boey teki ammattilaisuransa toisen maalin 23. huhtikuuta 2023 Turkin Superliigan ottelussa Karagümrükia vastaan. Boey pelasi kaudella 2022–2023 31 ottelua Turkin Superliigaa, joissa hän teki yhden maalin, ja kaksi ottelua Turkin cupia. 
Boey onnistui maalinteossa ensimmäisessä Mestarien liigan ottelussaan FC Kööpenhaminaa vastaan 20. syyskuuta 2023. Hän pelasi Galatasarayn kaikissa kuudessa Mestarien liigan lohkovaiheen ottelussa. Hän pelasi kaudella myös 19 Turkin Superliigan ottelussa, joissa hän teki yhden maalin, kun vastassa oli Adana Demirspor, ja kuudessa Mestarien liigan karsintaottelussa.
Tammikuussa 2024 Boey siirtyi saksalaisseura Bayern Müncheniin vuoteen 2028 ulottuvalla sopimuksella. Siirtosummaksi uutisoitiin noin 35 miljoonaa euroa. Kaudella 2023–2024 hän ehti pelata "Die Rotenin" paidassa kaksi bundesliigaottelua. 
Maajoukkueura.
Boey on pelannut Ranskan alle 17- 18- ja 20-vuotiaiden maajoukkueessa kaikissa yhden ystävyysottelun.
Lähteet.
Ilomantsin helluntaiseurakunta

Ilomantsin helluntaiseurakunta on Ilomantsissa toimiva helluntaiseurakunta. Seurakunta on perustettu vuonna 1971. Seurakunnan toimitilat sijaitsevat Ilomantsin keskustassa Ruskosillantiellä.
Seurakunnan toimintamuotoihin kuuluvat jumalanpalvelukset, rukousillat, kuoro, diakonia, rukouspalvelu. Seurakunta ylläpitää lapsi- ja nuorisotyötä sekä lähetystyötä. Seurakunnan toimintaan kuuluu myös seniorikahvila.
Kiteen helluntaiseurakunta

Kiteen helluntaiseurakunta on Kiteellä toimiva helluntaiseurakunta. Seurakunta on perustettu vuonna 1952. Seurakunnan toimitilat sijaitsevat Kiteen keskustassa Koivulantiellä. Seurakunta kuuluu Suomen Helluntaikirkko-kirkkokuntaan. Kiteen helluntaiseurakuntaan kuului vuonna 2024 noin 110 jäsentä.
Seurakunnan toimintamuotoihin kuuluvat jumalanpalvelusten ja rukoustilaisuuksien lisäksi lapsi- ja nuorisotyö, diakonia ja lähetystyö. Seurakunta rakentaa rukoushuonetta Kesälahteen. Seurakunta tekee lähetystyötä yhdessä Pohjois-Karjalan muiden helluntaiseurakuntien kanssa maakunnallisen lähetysyhdistyksen koordinoimana.
Historia.
Kiteen helluntaiseurakunta on perustettu vuonna 1952. Seurakunta sai alkunsa paikkakunnalla sodan jälkeen liikkuneiden naisevankelistojen työn tuloksena. Seurakunnan kirkkorakennus on valmistunut vuonna 1964. Kirkkorakennuksen yhteydessä toimii myös kirpputori. Seurakunta on kokenut merkittävää kasvua 2020-luvulla erityisesti maahanmuuttajien ja ulkomaalaistaustaisen väestön piirissä.
KNDS France

KNDS France, aiemmin Nexter ja alun perin GIAT industries, on ranskalainen aseteollisuusyhtiö, joka kuuluu eurooppalaiseen KNDS-konserniin. Nexter yhdistyi vuonna 2015 saksalaisen Krauss-Maffei Wegmann -yhtiön kanssa, muodostaen KNDS:n. Nexterin nimi vaihdettiin KNDS Franceksi vuonna 2024.
Yhtiön kotipaikka on Versailles Ranskassa.
Historia.
GIAT ("Groupement des Industries de l'Armée de Terre", ) perustettiin vuonna 1973, kun Ranskan puolustusministeriön alaisia teknologiaosastoja yhdistettiin.
Yhtiö kansallistettiin valtion omistukseen vuodesta 1990 alkaen ja se sai nimekseen GIAT Industries. 1990-luvun alussa kylmän sodan päättymisen ja sitä seuranneen sotilasmateriaalin tarpeen vähenemisen vuoksi lähes kaikki tärkeimmät asealan yritykset järjesteltiin osaksi GIATia. Uudelleensyntymisen jälkeen yhtiö oli kuitenkin talousvaikeuksissa ja vuonna 1996 lähellä konkurssia, kun tärkeitä kauppoja peruuntui. Henkilöstön ja tehtaiden määrää vähennettiin. GIAT uudelleennimettiin ja -brändättiin Nexteriksi vuonna 2006.
Vuonna 2015 syntyi KNDS (KMW+Nexter Defense Systems), kun Nexter yhdistyi saksalaisen kilpailijansa Krauss-Maffei Wegmannin (KMW) kanssa. Nexter jäi yhdeksi uuden konsernin tytäryhtiöistä. Vuonna 2024 Nexter nimettiin KNDS Franceksi. Samalla KMW muutettiin KNDS Deutschlandiksi eli brändit on yhdenmukaistettu niin, että uudet nimet kertovat yhtiöiden alkuperämaat.
Tuotteet.
GIAT, Nexter ja KNDS France ovat suunnittelleet ja valmistaneet monentyyppisiä asejärjestelmiä.
Dosches

Dosches on kunta Ranskassa Auben departementissa Grand Estin alueella. Se sijaitsee noin 18 kilometriä Troyes'n kaupungista itään.
Saint-Jean-Baptisten kirkko on peräisin 1800-luvulta, mutta sen vanhimmat osat ovat kuitenkin 1500-luvulta. Kirkon sisällä oleva väritetty kivinen patsas, joka kuvaa säälivää Neitsyt Mariaa, on luokiteltu historialliseksi monumentiksi.
Doschesin kylässä on perinteinen tuulimylly, joka on rakennettu uudelleen 1700-luvun tyyliin. Paikallinen yhdistys haluaa herättää henkiin 1800-luvun alussa hävinneen perinteen.
Joensuun vapaaseurakunta

Joensuun vapaaseurakunta on Joensuussa toimiva vapaaseurakunta. Seurakunta on perustettu vuonna 1921. Seurakunnan pastorina toimii Renaud Lomba. Seurakuntaa johtaa vanhimmisto yhdessä pastorin kanssa. Seurakunnan toimitilat sijaitsevat Kanervalassa Leinikkitiellä. Seurakuntaan kuuluu noin 500 jäsentä. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluvat jumalanpalvelusten ja rukousiltojen lisäksi lapsi- ja nuoriostyö, aikuistyö, seniorityö, perhetyö, partio, pienryhmät ja lähialuetyö.
Historia.
Vapaakirkollinen toiminta alkoi Pohjois-Karjalassa jo 1880-luvulla. Toiminta vakiintui vuonna 1893, jolloin Erik Hertz aloitti Joensuussa suositut raamattuluennot. Alkuajan tilaisuudet olivat luonteeltaan lähetystilaisuuksia.
Alkuvaiheessa Joensuun vapaaseurakunta liitettiin Tohmajärven vapaseurakuntaan 1906. Seurakunta sai oman huoneiston Kirkkokatu 26:sta. Joensuun vapaaseurakunta perustettiin 23. tammikuuta 1921 ja se liittyi Suomen Vapaakirkkoon vuonna 1933.
Seurakunnan ensimmäinen työntekijä oli vuodesta 1923 pastori Tuomo Huuhtanen. Seurakunta kasvoi merkittävästi Martti Saukkosen kaudella 1945–1956. Partiotoiminta alkoi seurakunnassa vuonna 1957. Kesäkuussa 2015 Joensuun vapaaseurakunta ja Joensuun Cityseurakunta yhdistyivät.
Toimitilat.
Kellokoskella käyttämättömäksi jäänyt rukoushuone siirrettiin Joensuuhun vanhan rukoushuoneen viereen vuonna 1930. Rukoushuone palveli aina vuoteen 1965 saakka, jolloin muurattiin uuden kirkon peruskivi Kalevankatu 36:een. Uusi kirkko vihittiin käyttöön 24. heinäkuuta 1966. Kirkkorakennus, jossa oli myös kerhohuoneita ja muita toimitiloja, palveli seurakuntaa alkuvuoteen 2015. Vuodesta 2015 lähtien seurakunta on kokoontunut Kanervalatalossa.
Géraudot

Géraudot on kunta Ranskassa Auben departementissa Grand Estin alueella. Se sijaitsee Lac d'Orient -järven rannalla, noin 24 kilometriä Troyes'n kaupungista itään.
Saint-Pierren ja Saint-Paulin kirkko rakennettiin 1100-luvulla. Alkuperäisestä kirkosta on jäljellä enää kalkkikivinen laiva. Kirkkoa rakennettiin uudelleen 1500-luvulla, jolloin sen ulkonäkö muuttui huomattavasti. Kirkon sisustus ja lasimaalaukset ovat 1500-luvulta.
Mäkipelto

Mäkipelto on suomalainen sukunimi. Se on muun muassa seuraavilla henkilöillä:
Polynésie la 1ère

Polynésie la 1ère () on ranskalainen France Télévisions -yhtiön alaisuudessa toimiva televisiokanava, joka keskittyy Ranskan Polynesiaan. Kanavan pääkonttori sijaitsee Fa‘a‘ān kaupungissa. Ranskan lisäksi kanava lähettää myös muun muassa uutisia tahitiksi päivittäin.
Kanava perustettiin vuonna 1965 nimellä Télé Tahiti. Kun kanava täytti 50 vuonna 2015, se järjesti viikon mittaisen juhlan, johon kuului mm. erityislähetyksiä ja avoimet ovet pääkonttorilla.
Vuonna 2021 kanavan päätoimittajaksi nimitettiin Stella Taaroamea. Hän oli ensimmäinen polynesialaistaustainen kanavan päätoimittaja.
Murjottajapietarit

Murjottajapietarit (Cyttidae) on pietarinkaloihin kuuluva kalaheimo. Lajeja tavataan syvissä vesissä eteläisen pallonpuoliskon valtamerissä.
Lajit ja anatomia.
Murjottajapietareihin kuuluu vain yksi suku "Cyttus" ja kolme lajia, jotka ovat "Cyttus australis", "Cyttus novaezealandiae" ja "Cyttus traversi". Heimon lajit ovat litteä- ja soikearuumiisia ja voivat kasvaa 50 cm pitkiksi. Pää ja suu ovat suuret ja kalat voivat työntää leukojaan eteenpäin. Murjottajapietareiden vatsassa on hieman suurentuneita suomuja. Heimon kalat ovat hopeanharmaita.
Levinneisyys ja elintavat.
Murjottajapietareiden levinneisyysalue ulottuu Etelä-Afrikasta Uuteen-Seelantiin. Ne liikkuvat useimmiten 200–1 000 metrin syvyydessä merenpinnasta. Niiden ravintoa ovat kalat ja selkärangattomat eläimet.
Espoon vapaaseurakunta

Espoon vapaaseurakunta on Espoossa toimiva vapaaseurakunta. Seurakunta on perustettu vuonna 2002. Seurakunnan johtaja on Tero Koskinen. Seurakunnan toimitilat sijaitsevat Matinkylän Valotalosssa. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluvat sunnuntaitilaisuuksien lisäksi kahvilailtoja ja seurakuntapäiviä. Seurakunnassa tehdään myös lapsi- ja nuorisotyötä. Seurakunnan yhteydessä toimii myös Espoon Leppäversot -partiolippukunta. Seurakunnan diakoniatyötä tehdään ViaDian Espoon osaston kautta
Historia.
Vapaakristillinen liike on toiminut pääkaupunkiseudulla liikkeen alkuvuosista eli 1800-luvulta lähtien. Helsingin vapaaseurakunta perusti alueelle uusia seurakuntia 1990-luvulla, muun muassa Vuosaareen ja Vantaalle. Työ Espoon vapaaseurakunnan perustamiseksi aloitettiin vuonna 2001. Seurakunnan toiminta tapahtui aluksi Helsingin vapaaseurakunnan alaisuudessa. Espoon vapaaseurakunnan perustamiskokous pidettiin 2. toukokuuta 2002. Seurakunnan perustajiin kuului viisihenkinen tiimi, joka laajentui 30-henkiseksi joukoksi perustamiseen mennessä.
Seurakunta aloitti kokoontumiset Leppävaaran palvelutalolla, minkä jälkeen seurakunta on kokoontunut useissa eri tiloissa. Ennen muuttoa Matinkylän Valotaloon, vapaaseurakunta kokoontui ostostokeskuksessa. Espoon vapaaseurakunta oli vuonna 2015 eniten jäsenmääräänsä 10 vuodessa kasvattanut vapaaseurakunta Suomessa. Vuonna 2017 seurakunnan toiminnassa oli mukana noin 350 henkilöä.
Seurakunnan toimintaa luonnehtii seurakuntien istuttaminen. Espoon vapaaseurakunta on ollut mukana istuttamassa seurakutnaa Kirkkonummelle, minkä lisäksi vuonna 2015 itsenäistynyt Kallion vapaaseurakunta toimi aluksi Espoon vapaaseurakunnan suojissa.
Espoon vapaaseurakuntaa johdettiin aluksi tiiminä. Seurakunnan kasvaessa seurakunnan johtajaksi valittiin Kenno Leier. Tämän jälkeen seurakunnan johtajana on toiminut Tero Koskinen.
Kulttuuri.
Espoon vapaaseurakunnan toimintaa on luonnehdittu seurakuntakulttuuria uudistavaksi. Vuonna 2012 seurakunnan vanhmmisto ryhtyi kokeilemaan ison jumalanpalvleuksen sijasta pienempiä, paikallisia yhteisöjä. Kokeilujakson aikana seurakunta järjesti isoja kokoontumisia vain kerran kuukaudessa, muuten kokoonnuttiin neljässä paikallisessa yhteisössä. Tämän jälkeen seurakunta siirtyi vuoroviikkoiseen rytmiin, joka vapautti seurakuntalaisille vuoroviikkoina aikaa kohdata omaa asuinympäristöään esimerkiksi diakoniatyön kautta. Prosessin myötä seurakunnassa aloitettiin opetuslapseusprosessi nimeltä "ID-valmennus".
Espoon vapaaseurakunnassa panostetaan vahvasti johtajuuteen ja uuden sukupolven esiin nostamiseen. Seurakunta on tuonut vahvasti esiin Global Leadership Summit-johtajuuskoulutusta Suomessa. Seurakunnan päätöksentekokulttuuria kuvaa myös pyrkimys yksimielisyyteen päätöksenteossa.
Vantaan vapaaseurakunta

Vantaan vapaaseurakunta on Vantaalla toimiva vapaaseurakunta. Seurakunta on perustettu vuonna 1991. Seurakunnan johtaja on Paulus Rissanen. Seurakunnan toimitilat sijaitsevat Hiekkaharjussa Talkootiellä. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluvat jumalanpalvelusten lisäksi pyhäkoulu, lasten ja ja nuorten toiminta, raamattupiirit ja kesäleirit. Vantaan vapaaseurakunta muutti Hiekkaharjuun vuonna 1992. Seurakunta etsi pitkään kokous- ja nuorisotoimintaan soveltuvaa taloa Tikkurilasta ja sen ympäristöstä.
Pōmare II

Pōmare II (n. 1782 – 7. joulukuuta 1821) oli Tahitin kuningas vuosina 1803–1821.
Varhainen elämä ja avioliitot.
Pōmare II, oikealta nimeltään Tu-nui-ea’a-i-te-Atua, syntyi vuonna 1782 Pōmare I:n ja tämän kuningattaren Tetua-nui-rei-a-ite Ra‘iatea-i-Nu‘uruan vanhimmaksi pojaksi.
Pōmare II oli naimisissa kahdesti. Ensimmäinen avioliitto solmittiin Papearin päällikön Tetua-nui Taro-vahinen kanssa, mutta tämä kuoli vuonna 1806. Kolme vuotta myöhemmin Pōmare meni naimisiin kahden naisen kanssa (Teri‘ito‘oterai Teremoemoe ja Teri‘itari‘a), jotka olivat sisaruksia keskenään ja Raiatean päällikön tyttäriä. Teri‘ito‘oterai Teremoemoen kanssa Pōmare sai kolme lasta:
Kuninkaana.
Pōmare II julistettiin kuninkaaksi isänsä kuoltua 13. helmikuuta 1791. 15. marraskuuta 1815 Pōmare II otti itselleen tittelin Tahitin ja Mo‘orean kuningas kristinuskon Jumalan nimissä.
Pōmare II kääntyi kristinuskoon ja otti kasteen vuonna 1819. Hän myös hyödynsi kristinuskoa muun muassa kuningaskuntansa lakien perustana.
Brittiläisten lähetyssaarnaajien tuella Pōmare II:n onnistui nousemaan muiden paikallisten päälliköiden yläpuolelle ja lujittamaan asemansa Tahitin kuninkaana. Vuonna 1819 hänestä tuli nimellisesti myös Raevavaen ja Tubuain saarten hallitsija. 
Pōmare II kuoli 7. joulukuuta 1821 Mo‘orealla.
Metyyliselluloosa

Metyyliselluloosa (E-koodi E 461) on selluloosajohdannainen. Sitä käytetään lääke-, kosmetiikka- ja elintarviketeollisuuden raaka-aineena. Se on vesiliukoista jauhetta, se on väriltään valkoista, hajutonta ja mautonta. Kuumassa vedessä siitä tulee geeliä. Sitä saadaan kasveissa esiintyvästä selluloosasta käsittelemällä sitä alkalilla ja tuottamalla selluloosan ja metanolin välinen kemiallinen reaktio. Metyyliselluloosa on elintarvikkeissa sakeuttamis-, emulgointi- ja stabilointiaine. Se on myös kosmetiikassa sakeuttamis- ja emulgointiaine. Elintarvike- ja terveysvirastoissa metyyliselluloosa on todettu yleisesti turvalliseksi. Suurina määrinä pitkäaikaisesti vaikuttavana se kuitenkin vähentää joidenkin ravintoaineiden imeytymistä elimistöön, kuten kalsiumin, sinkin ja raudan. Sillä on myös haitallista vaikutusta suoliston mikrobiomiin. metyyliselluloosaa hyödynnetään ruoissa hyytelöimisessä, vaahdoissa, joiden tulee kestää korkeaa lämpötilaa, leivonnaisissa ja muissa ruoissa, joiden pitää säilyttää kosteutensa sekä vegaanisessa ruokavaliossa. Metyyliselluloosasta voidaan tehdä valokuitua, jonka käyttömahdollisuuksia on tutkittu yliopistoissa.
Metyyliselluloosan CAS-numero on 9004-67-5.
Paul Skenes

Paul David Skenes (s. 29. toukokuuta 2002 Fullerton, Kalifornia) on yhdysvaltalainen baseballpelaaja, pelipaikaltaan syöttäjä, joka pelaa Major League Baseball (MLB) -sarjan Pittsburgh Piratesissa. Skenes oli MLB:n varaustilaisuuden ykkösvaraus vuonna 2023, kun hänet varattiin Piratesiin. Hän pelasi yliopistossa Yhdysvaltain ilmavoimien akatemian ja Louisianan osavaltionyliopiston (LSU) joukkueissa.
Skenes pelasi high schoolissa syöttäjän lisäksi myös muita pelipaikkoja eli hän oli niin sanottu kaksisuuntainen pelaaja. Yliopistossa Yhdysvaltain ilmavoimien akatemian joukkueessa hän voitti toisena vuotenaan parhaalle kaksisuuntaiselle pelaajalle annettavan John Olerud -palkinnon. Hän siirtyi LSU:hun pelaamaan toisen vuotensa jälkeen ja voitti siellä yliopistotason World Seriesin; hänet nimettiin turnauksen parhaaksi pelaajaksi.
Skenes oli MLB:n varaustilaisuuden 2023 odotetuimpia lupauksia ja häntä pidettiin parhaimpana syöttäjälupauksena sitten Stephen Strasburgin. Hänet valittiin varaustilaisuuden ensimmäisenä pelaajana Pittsburgh Piratesiin, minkä jälkeen hän sai ennätyksellisen 9,2 miljoonan dollarin allekirjoitusbonuksen.
Skenes pelasi ensimmäisen kerran MLB:ssä kaudella 2024, kun hän teki debyyttinsä toukokuussa Chicago Cubsia vastaan. Hänet valittiin tulokaskautenaan un.
Mont-Saint-Michelin munakas

Mont Saint-Michelin munakas eli Poulardin muorin omeletti ("Omelette de la mère Poulard") on kermainen munakas, jota valmistetaan Ranskan Normandiassa Mont Saint-Michelin saarella.
Tämä omeletti valmistetaan munista ja ranskankermasta. Kokonaisuus vatkataan kovaksi vaahdoksi ja paistetaan. Gastronomian puristien mukaan vain kuparipannu käy paistovälineenä ja sekin vielä tehdään avotulella. Vatkaaminen tapahtui aiemmin haarukalla, mutta vispilän käyttö on sallittua. Haarukan erityisen rytmin piti ja edelleenkin pitää olla asiakkaan kuultavissa.
Kyseinen omeletti myydään alkuperäisessä ruokapaikassa hintaan, joka on sen maineen kaltainen. Muutaman vuoden ajan Poulardin muorin erilaisia tuotteita on ollut kaupan sekä Ranskassa että ympäri maailmaa. Tällaisia tuotteita ovat muun muassa voitaikinatortut ja bretagnelaiset kiekurat. Erityisenä piirteenä on mainittava, että tuotteiden pakkaukset ovat erinomaisen huoliteltuja.
Valtavaan mediahälyyn on erityisesti osallistunut piirtäjä Christophe ja hänen koko perheensä (Fenouillard).
Dawid Tomala

Dawid Tomala (s. 27. elokuuta 1989) on puolalainen kilpakävelijä ja olympiavoittaja. Hän voitti olympiakultaa 50 kilometrin kävelyssä vuonna 2021 järjestetyissä Tokion olympialaisissa. Olympiavoiton lisäksi Tomala on saavuttanut EM-kultaa alle 23-vuotiaiden EM-kilpailuista Ostravassa vuonna 2011. Kansallisen mestaruuden Tomala on voittanut eri matkoilla ulkoradoilla kuusi ja sisäradoilla seitsemän kertaa.
Ennätyksikseen Tomala on kävellyt 3 000 metrillä ajan 10.56,98 (2018), 5 000 metrillä 19.13,16 (2013), 10 kilometrillä 40.11 (2013), 20 kilometrillä 1.20.30 (2013), 35 kilometrillä 2.30.47 (2022) ja 50 kilometrillä 3.49.23 (2021).
Jonathan Hilbert

Jonathan Hilbert (s. 21. huhtikuuta 1995) on saksalainen kilpakävelijä ja olympiamitalisti. Hän saavutti olympiahopeaa 50 kilometrin kävelyssä vuonna 2021 järjestetyissä Tokion olympialaisissa. Olympiahopean lisäksi Hilbert on voittanut Saksan mestaruuden 50 kilometrin kävelyssä vuonna 2021. Vuoden 2022 EM-kilpailuissa Münchenissä hän sijoittui 35 kilometrin kävelyssä viidenneksi.
Ennätyksikseen Hilbert on kävellyt 3 000 metrillä ajan 11.27,98 (2024), 5 000 metrillä 20.54,43 (2014), 10 kilometrillä 40.40 (2023), 20 kilometrillä 1.22.57 (2024), 30 kilometrillä 2.16.05 (2016), 35 kilometrillä 2.32.44 (2022) ja 50 kilometrillä 3.43.44 (2021).